SL Uradni list Evropske unije C 141/16

Objava zahtevka v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2016/C 141/08)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek.

ENOTNI DOKUMENT

„PÃO DE LÓ DE OVAR“

EU št.: PT-PGI-0005-01341 – 28.5.2015

ZOP ( ) ZGO ( X )

1. Ime

„Pão de Ló de Ovar“

2. Država članica ali tretja država

Portugalska

3. Opis kmetijskega proizvoda ali živila

3.1 Vrsta proizvoda

Skupina 2.3 Kruh, fino pecivo, slaščice in drugi pekovski izdelki

3.2 Opis proizvoda, za katerega se uporablja ime iz točke 1

„Pão de Ló de Ovar“ je pecivo, narejeno iz jajc, zlasti jajčnih rumenjakov, sladkorja in moke.

Pecivo je predstavljeno v modelu, obloženem s peki papirjem. Njegova oblika je oblika koruznega hlebčka „broa“ z rahlo kremno sredico rumene barve, imenovano „ló“. Njegova skorja je tenka in zlato rjava, lahno vlažna. Sredica z vlažno teksturo se imenuje „pito“ in ima naslednje fizikalne, kemijske in organoleptične značilnosti:

Povprečne vrednosti fizikalnih parametrov za različne oblike peciva „Pão de Ló de Ovar“

„Pão de Ló de Ovar“ „miniatura“ (miniatura) ali „infantes“ (otročič) „Pão de Ló de Ovar“ standardni Min. Maks. Min. Maks. Teža (gr) 100 125 485 1 500 Višina (cm) 3 8 7 14 Premer (cm) 11 12 16 28

„Miniatura“„Pão de Ló de Ovar“ se lahko imenuje tudi „Infantes“.

Povprečne vrednosti kemijske sestave peciva „Pão de Ló de Ovar“

Min. Maks. Min. Maks. Sladkorji (%) 37,80 49,20 Topni 29,20 Topni 39,20 Netopni 5,40 Netopni 13,40 Maščobe (%) 12,80 18,20 Voda skupaj (%) 24,50 33,10 Beljakovine (%) 7,40 14,60 Topne 1,30 Topne 2,70 Netopne 7,90 Netopne 10,10 Aktivnost vode 0,831 Aktivnost vode 0,937

Glede na to, da se proizvod v roku trajanja suši, se lahko navedene vrednosti znižajo za 2,5 %.

Organoleptične značilnosti

Barva Skorja: temno rumena do rjava Vlažni del ali „pito“: jajčno zlato rumena, ki lahko doseže oranžni ali rahlo rjavkasti odtenek. Suhi del: jajčno rumena, ki lahko potegne na oranžno Videz Skorja: enovita, njena površina je lahko neravna zaradi sesedanja proizvoda in nekaj mehurčkov, značilnih za testo Vlažni del ali „pito“: kremen, precej tekoč, lahko se cedi, ko se pecivo „Pão de Ló de Ovar“ razreže Suhi del: spužvast Aroma „Pão de Ló“: rahlo po jajcih, z nekaj karamela (ni zažgan) Okus „Pão de Ló“: sladek okus po jajcih Tekstura Pão de Ló: srednja konsistenca, se stopi v ustih, kar omogoča zaznavanje kremnega tekočega dela.

3.3 Krma (samo za proizvode živalskega izvora) in surovine (samo za predelane proizvode)

Sveža jajca, beli sladkor, pšenična moka tipa 55 in sol (ta sestavina je neobvezna).

3.4 Posebne faze proizvodnje, ki jih je treba izvajati na opredeljenem geografskem območju

Priprava testa

To je postopek, pri katerem so izkušnje slaščičarja bistvenega pomena za končno kakovost proizvoda, saj mora slaščičar vedeti, kdaj je testo „pravo“.

Vlivanje testa v model

Model se najprej obloži s peki papirjem, ki se prilagodi obliki modela. To je postopek, ki zahteva spretnost in ročnost.

Vlivanje mase v model je postopek, ki zahteva strokovno znanje ter izkušnje slaščičarja.

Peka testa

Peka peciva „Pão de Ló de Ovar“ je postopek, ki ga je treba nenehno spremljati, saj čas peke peciva določa obseg vlažnega dela „pito“, ki je njegova posebnost.

Hlajenje

V fazi hlajenja ostane pecivo „Pão de Ló de Ovar“ v modelu, dokler se ne ohladi. Po fazi hlajenja se peki papir razreže.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6 Posebna pravila za označevanje proizvoda, za katerega se uporablja registrirano ime

Posebno označevanju peciva „Pão de Ló de Ovar“ zajema naslednje elemente:

1. navedbo „Pão de Ló de Ovar – Zaščitena geografska označba“ ali „Pão de Ló de Ovar ZGO“,

2. Logotip „Pão de Ló de Ovar“, kot je prikazan spodaj:

4. Jedrnata opredelitev geografskega območja

Občina Ovar (krajevne skupnosti Esmoriz, Cortegaça, Maceda, Arada, Ovar, S. João, S. Vicente, Válega).

5. Povezava z geografskim območjem

Od konca osemnajstega stoletja do danes so strokovno znanje in izkušnje, povezani s proizvodnjo peciva „Pão de Ló de Ovar“ (v nekdanji občini Villa de Ovar) vedno ostali znotraj meja občine Ovar.

Proizvodnja peciva „Pão de Ló de Ovar“ je omejena na občino Ovar, ker ime proizvoda ustreza opredeljenemu območju, v katerem ima proizvod sloves, ki je neposredno povezan s pripravo peciva „Pão de Ló de Ovar“ in njegovim uživanjem v času velikonočnih praznikov. Ta dejstva so dokumentirali lokalni prebivalci od leta 1781 in predstavljajo zgodovinsko tradicijo, ukoreninjeno v običajih prebivalcev Obarja.

Dokazilo o proizvodnji peciva „Pão de Ló de Ovar“ s konca 18. stoletja iz nekdanje občine Villa de Ovar izvira od župnika Emanuela Liria, ki je imel možnost pregledati dokumentacijo Irmandade dos Passos (bratovščine dos Passos), ki je bila v slabem stanju. Listajoč knjige „ki odprte gnijejo na tleh; z razpadajočimi in raztrganimi stranmi, pomešanimi, odstopajočimi umazanimi kot nečiste cape“ je župnik Lírio v svojem delu „Os Passos: subsídios para a história de Ovar“ zapisal, da „je bilo v letu 1781 pecivo ‚Pão de Ló de Ovar‘ podarjeno bratom, ki so bili nosači med procesijo dos Passos. Ta dokument priča o starodavnosti te slaščice“.

Njegov sloves izhaja iz kombinacije naravnih in regionalnih dejavnikov, kot je visoka kakovost uporabljenih jajc, s strokovnim znanjem in izkušnjami, ki konec koncev določa končni rezultat.

Pecivo „Pão de Ló de Ovar“ se od drugih pekovskih izdelkov razlikuje bodisi po obliki „koruznega hlebčka“, testu, ki je rumene barve, kremno in rahlo, poimenovanemu „ló“, s tenko skorjo zlato rjave barve, ki je lahno vlažna, kar je rezultat obrtnega proizvodnega procesa, bodisi z vlažno teksturo, poznano kot „pito“.

Proizvodni postopek za to kremno in rahlo sredico rumene barve z vlažno teksturo sestavlja več etap, pri katerih so proizvodni načini povezani s strokovnim znanjem in izkušnjami slaščičarjev iz Ovarja, ki so pomembne za dosego homogenosti, ki da končnemu proizvodu njegove želene značilnosti.

Prvič, poseben način priprave testa sestavlja mešanje surovin (jajca, sladkor in, neobvezno, sol), stepanje največ 20 minut, dokler mešanica ne postane umazano bele barve. Nato se doda presejana moka in se počasi meša, da se dobi homogeno testo.

Pri izpeljavi tega postopka so strokovno znanje in izkušnje ključnega pomena za kakovost končnega proizvoda, saj je ta etapa odgovorna za posebne značilnosti peciva „Pão de Ló de Ovar“.

Nato se s peki papirjem obloži lončeno posodo (rdečo ali črno), kar je poseben postopek, značilen za ta proizvod. Lončena posoda se obloži s peki papirjem (od 100 g/m2 do 120 g/m2), ki se osemkrat prepogne, da se oblikujejo štiri enake gube. Način, na katerega se papir prepogne, je ključen za želeno obliko. Gube so enakomerno razporejene in naknadno razrezane v cikcaku.

Drugič, odmerek testa se vlije v model, prekrit s peki papirjem. Ta postopek pokaže znanje ter strokovno znanje in izkušnje proizvajalca, saj sta količina in način vlivanja testa v model odločilna, da se peka opravi, kot je treba, in da testo ne preseže papirja.

Tretjič, postopek peke se izvaja v električni peči pri temperaturi med 140 °C in 200 °C, in sicer od 50 min do dveh ur, glede na neto težo proizvoda, ki se proizvaja. Ta postopek je bistvenega pomena za kakovost proizvoda in odvisen od strokovnega znanja in izkušenj, ki se uporabijo pri določanju razmerja med časom peke in teksturo testa, kar razloži stalno spremljanje peke.

Proizvod je pečen, ko skorja, ki mora biti rahlo vlažna, postane zlato rumena, obenem pa je testo kremno. Glede na čas peke bo pecivo „Pão de Ló de Ovar“ bolj ali manj „pito“, zaradi česar je edinstven slaščičarski proizvod.

Specifičnost peciva „Pão de Ló de Ovar“ je dosežena s strokovnim znanjem in izkušnjami glede testa, polaganja v model in idealnega časa peke.

Pecivo „Pão de Ló de Ovar“, ki izvira s konca osemnajstega stoletja, je neposredna posledica strokovnega znanja in izkušenj, potrebnih za pripravo testa in peke.

Po ustnem izročilu se je v 19. stoletju več družin iz Ovarja posvečalo proizvodnji regionalnih sladic, med katerimi je izstopalo sloveče pecivo „Pão de Ló de Ovar“. Leta 1877 je Marques Gomes v svojem delu „Aveiro e seu Distrito“ („Aveiro in njegovo okrožje“) za občino Villa de Ovar omenil, da kar zadeva „slaščičarstvo, sta vedno bolj cenjeni sladici pão de Ló in ovos molles, ki med sabo tekmujeta v Aveiru“. Pecivo „Pão de Ló de Ovar“ je pridobilo svoj nacionalni sloves na področju tradicionalnega slaščičarstva seveda zaradi kakovosti proizvoda in njegovega postopnega trženja in širitve trga.

Pecivo „Pão de Ló de Ovar“ je postalo širše znano prek predstav, ki jih je uprizoril Orfeão de Ovar v letih 1949, 1950 in 1972.

Pecivo „Pão de Ló de Ovar“ zaznamuje spomin in se okuša od 80-ih let prejšnjega stoletja, ko je „Pão de Ló de Ovar“ postopoma pridobil pomembno mesto ne veliki večini nacionalnih kulinaričnih sejmov in se je odlikoval na glavnih dogodkih. Trg za pecivo „Pão de Ló de Ovar“ se je razširil na prestolnico države, zlasti v zadnjem desetletju devetnajstega stoletja, zahvaljujoč običaju mornarjev fregat iz Ovarja, ki so lastnikom fregat in njihovim strankam predstavili pecivo „Pão de Ló de Ovar“, ki so ga prevažali v velikih košarah.

Pecivo „Pão de Ló Celeste de Ovar“, ki se proizvaja in razširja v večjem obsegu že od leta 1917, je znatno prispevalo k slovesu peciva „Pão de Ló de Ovar“.

Pecivo „Pão de Ló de Ovar“ je edinstven proizvod, ki temelji na strokovnem znanju in izkušnjah slaščičarjev in ustvarja nevidne vezi, ki povezujejo okus in obliko s krajem, kjer je proizvedeno.

Sloves in ugled peciva „Pão de Ló de Ovar“ sta dobro dokumentirana in izključno povezana z občino Ovar od konca osemnajstega stoletja.

Opozoriti je treba, da je strokovno znanje za proizvodnjo peciva „Pão de Ló de Ovar“ vedno ostalo v mejah občine Ovar.

Sklic na objavo specifikacije proizvoda

(drugi pododstavek člena 6(1) te uredbe)

http://www.dgadr.mamaot.pt/images/docs/val/dop_igp_etg/Valor/CE_Pao_lo_Ovar.pdf

(1) UL L 343, 14.12.2012, str. 1.